

4
		Pp-2562/2023-8
								Pp-2562/2023-8
REPUBLIKA HRVATSKA
Općinski sud u Puli-Pola
Kranjčevićeva 8, 52100 Pula-Pola				        


U   I M E   R E P U B L I K E   H R V A T S K E

Općinski sud u Puli-Pola, po sutkinji Nini Ciglenečki, uz sudjelovanje Željke Juričko kao zapisničarke, u prekršajnom postupku protiv 1. okrivljenog Josiela Alvesa de Oliveire i dr. zbog prekršaja iz čl. 13. Zakona o prekršajima protiv javnog reda i mira (Narodne novine broj 5/1990., 30/1990., 47/1990., 29/1994., 114/2022. i 47/2023., dalje: Zakon o prekršajima protiv javnog reda i mira), na temelju optužnog prijedloga Policijske postaje Pula - Pola klasa: 211-07/23-5/25123 od 6. prosinca 2023., na temelju čl. 230. Prekršajnog zakona (Narodne novine broj 107/2007., 39/2013., 139/2013., 110/2015., 70/2017., 118/2018., 114/2022., dalje: Prekršajni zakon), izdao je 31. srpnja 2026. 

P R E K R Š A J N I   N A L O G

I.

1. okrivljenik: Josiel Alves de Oliveira, OIB: 52252353858, rođen 19. rujna 1988. u mjestu Cruzeiro do Sul, Brazil, državljanin Brazila, s prebivalištem u Puli, Buonarrotijeva ulica 13

2. okrivljenica: Ester Alves de Oliveira, OIB: 75561684555, rođena 11. srpnja 1987. u Puli, državljanka Republike Hrvatske, s prebivalištem u Puli, Buonarrotijeva ulica 13

3. okrivljenik: Matej Slipčević, OIB: 72305867611, rođen 24. kolovoza 1985. u mjestu Banja Luka, Bosna i Hercegovina, državljanin Republike Hrvatske, s prebivalištem u Puli, Zadarska ulica 12

4. okrivljenica: Vladlena Kozyreva, rođena 7. lipnja 1991. u mjestu Riga, Latvija, državljanka Rusije, s prebivalištem u Ilvesheim, Ulica Erbacher Str. 13, R. Njemačka

k r i v i   s u

što su 9. rujna 2023. u 11:30 sati, u Puli, Trg kralja Tomislava bb narušavali javni red i mir na način da su Josiel i Ester u osobnom automobilu reg. oznaka PU-122-VR tražili parkirno mjesto te im se u jednom trenutku Matej obratio riječima "nemate šta tu tražiti, cigane jedan, ideš u suprotnom smjeru", nakon čega su se Matej i Vladlena uputili u trgovinu "DM", a Josiel je ušao za njima i glasno vikao "izađi van, ti si istarsko govno, ja sam brazilski nogometaš", a potom su izišli iz trgovine te je Josiel uzeo nekoliko kamenja i bacio ih u smjeru Mateja, nakon čega su si Josiel i Matej zadali nekoliko udaraca, a kada im je prišla Ester kako bi ih razdvojila, Matej ju je udario šakom u lice, nakon čega je došlo do verbalnog i fizičkog sukoba između Mateja i Vladlene s jedne strane te Josiela i Ester s druge strane, kojom prilikom je Vladlena rukama udarala Ester po glavi i tijelu, dok je Ester Vladlenu povukla za kosu, gurnula je na parkirani automobil te je držala rukama i grebala po licu i vratu, a potom je Josiel lijevom nogom udario Mateja u predjelu desnog koljena, nakon čega je Matej rukama uhvatio Josiela u predjelu prsa te su zajedno pali na tlo, a nakon što su se razdvojili Josiel je potrčao prema Mateju i Vladleni te uhvatio Vladlenu za haljinu i kosu, naglo je povukao i bacio na tlo, kojom prilikom je Vladlena udarila glavom u tlo,

čime su počinili prekršaj iz čl. 13. Zakona o prekršajima protiv javnog reda i mira pa im se temeljem istog propisa i čl. 37. Prekršajnog zakona izriče

novčana kazna u iznosu od 100,00 (sto) eura – svakome.

Okrivljenici su dužni novčanu kaznu platiti u roku od 30 (trideset) dana od dana pravomoćnosti prekršajnog naloga, jer će se u protivnom ista, prisilno naplatiti. Okrivljenici se upozoravaju da ako u roku koji im je određen za plaćanje novčane kazne uplate dvije trećine izrečene novčane kazne smatrati će se da je novčana kazna u cjelini uplaćena (članak 152. stavak 3.).
	
II. Na temelju čl. 139. st. 3. Prekršajnog zakona, okrivljenici su obvezani naknaditi troškove postupka, i to svaki paušalni trošak u iznosu od 20,00 (dvadeset) eura u roku od 30 (trideset) dana od dana pravomoćnosti ovog prekršajnog naloga.


Obrazloženje

1. Policijska postaja Pula - Pola 12. prosinca 2023. podnijela je optužni prijedlog protiv okrivljenika, zbog prekršaja opisanog u izreci ovog prekršajnog naloga. 

 	2. Ispitujući optužni prijedlog sudac je utvrdio da su se stekli uvjeti za izdavanje prekršajnog naloga iz članka 230. Prekršajnog zakona, jer je optužni prijedlog podnesen od strane ovlaštenog tužitelja, a prekršaj utvrđen na temelju uvida u dokumentaciju.

                                                        U Puli, 31. srpnja 2026.

                                                                                                        Sutkinja
                                                                                                 Nina Ciglenečki










UPUTA  O PRAVNOM   LIJEKU: 
  	Okrivljenik, njegov branitelj, kao i osobe ovlaštene podnijeti prigovor u korist okrivljenika (članak 192. stavak 2. Prekršajnog zakona) mogu u roku od  8 dana od dana dostave prekršajnog naloga podnijeti prigovor, sadržajno odgovarajuć odredbi članka 236. stavka 1. Prekršajnog zakona, ovome Sudu. Prigovor se podnosi pismeno u dva istovjetna primjerka, a treba obvezatno sadržavati naznaku prek. naloga protiv kojeg se podnosi, adresu i potpis podnositelja.


Prekršajni nalog se dostavlja:
- okrivljenicima 
- podnositelju optužnog prijedloga                                 

